ٽياڪڙي

ٽياڪڙي (Arbitration) ڪنهن به ڦڏي جو اهڙو نبيرو، جيڪو ٻن وڙهيل ڌرين جي وچ ۾ سندن مرضيءَ سان طئي ٿيل ٽين امين ڌر عدالتن کان ٻاهر ڪري ۽ ان فيصلي کي مڃڻ جي حوالي سان لاڳاپيل ڌُريون ٻڌل هُجن. جيڪو ماڻهو ٻن ڌُرين جي وچ ۾ ٽياڪڙيءَ وارو ڪردار نڀائيندو آهي، انکي ٽياڪڙ ڪرڻ وارو سڏبو آهي. اصطلاح کي ٽياڪڙيءَ جي حوالي سان به مڃيو ويندو آهي. ان تصور مطابق امين ڌُر ٻن وڙهيل ڌُرين سان ڌار ڌار ڳالهيون ڪري سندن وچ ۾ سرچاءَ واري صورتحال پيدا ڪري کين کيرکنڊ ڪندي آهي. امانتي فيصلا، واپار، ڏوهن ۽ سرحدي معاملن بابت به ڪيا ويندا آهن. هي فيصلا ٻن قسمن يعني رضاڪارانه مڃتا ۽ پابنديءَ وارا ٿيندا آهن، ان وضاحت مطابق ڪنهن معاهدي کي مڃڻ کان پوءِ وڙهيل ڌريون تڪرار جي ٻيهراُٿڻ جي صورت ۾ امين مقرر ڪرڻ تي راضي هونديون آهن.

حوالا

زمرو:ٽياڪڙي
زمرو:قانون
زمرو:سماجيات
زمرو:سنڌي اصطلاح
زمرو:قانوني اصطلاحون
زمرو:سنڌ جا رسم ۽ رواج